News Update: อเบอร์ดีนชี้ หุ้นจีนและอินเดีย มีโอกาสโต 4 เท่า ในปี 2050 แต่ต้องระวัง ‘ความท้าทายเฉียบพลัน’ - FINNOMENA
อเบอร์ดีนคาด มูลค่าของตลาดหุ้นจีนและอินเดียอาจโต 4 เท่า ภายในปี 2050 เปลี่ยนจากประเทศล้าหลังสู่ ‘ผู้นำโลก’ แต่ตกอยู่ในอันตรายจากการเปลี่ยนแปลงสภาพภูมิอากาศ
1 มิ.ย. 2565

อเบอร์ดีนคาด มูลค่าของตลาดหุ้นจีนและอินเดียอาจโต 4 เท่า ภายในปี 2050 เปลี่ยนจากประเทศล้าหลังสู่ ‘ผู้นำโลก’ แต่ตกอยู่ในอันตรายจากการเปลี่ยนแปลงสภาพภูมิอากาศ
ในจดหมายครบรอบ 30 ปีของการเปิดสำนักงานแห่งแรกในเอเชีย Stephen Bird ซีอีโอของอเบอร์ดีนได้ยกย่องการเปลี่ยนแปลงทางเศรษฐกิจในช่วง 3 ทศวรรษที่ผ่านมาว่าทำให้ผู้คนมากกว่า 1 พันล้านคน หลุดพ้นจากความยากจน
ตอนนี้ภูมิภาคเอเชียครองส่วนแบ่งของเศรษฐกิจโลกมากกว่าช่วงวิกฤติการเงินปี 2540 ถึง 8 เท่า ขณะที่ตลาดทุนก็มีวิวัฒนาการ โดยเปลี่ยนจากจุดหมายปลายทางสำหรับนักลงทุนต่างชาติ มาเป็นตลาดที่นักลงทุนในประเทศครองตลาด
สำหรับนักลงทุน ซีอีโอของอเบอร์ดีนแนะนำให้ใจเย็นในช่วงที่มีความผันผวนโดยจับตาดูเกมระยะยาว เพราะอีก 30 ปีข้างหน้า มันจะดูน่าตื่นเต้นราวกับเป็นครั้งสุดท้าย
Stephen Bird คาดการณ์ว่า ในทศวรรษหน้า จีนจะกลายเป็นเศรษฐกิจใหญ่อันดับ 1 และอินเดียจะกลายเป็นเศรษฐกิจใหญ่อันดับ 3 ของโลก นั่นจะทำให้ผู้บริโภคในจีนและอินเดียกลายมาเป็นผู้กำหนดรสนิยมและเทรนด์ของโลกมากขึ้น ซึ่งมูลค่าตลาดทุนของจีนและอินเดียอาจโต 4 เท่าหรือมากกว่านั้น ภายในปี 2050
ประเทศอื่นๆ ในภูมิภาคเอเชียก็มีโอกาสที่น่าตื่นเต้นเช่นกัน Stephen Bird มองว่า บังกลาเทศ อินโดนีเซีย และเวียดนามมีศักยภาพในการเติบโตสูงที่สุดในโลก ขณะที่ประชากรสูงอายุของญี่ปุ่นและเกาหลีใต้กำลังเก็บออมเงินจำนวนมาก และสิงคโปร์จะเป็นหัวใจของทุกสิ่งในฐานะศูนย์กลางทางการเงินระดับโลกที่เปิดกว้างที่สุดในภูมิภาค
อย่างไรก็ตาม อเบอร์ดีนมองว่า การเติบโตไม่น่าเป็นไปแบบคงที่ เพราะโลกาภิวัตน์ที่ขับเคลื่อนการเติบโตของเอเชียตกอยู่ในอันตรายจากการเปลี่ยนแปลงสภาพภูมิอากาศ และจะนำไปสู่ ‘ความท้าทายแบบเฉียบพลัน’
Stephen Bird กล่าวว่า ช่วง 3 ทศวรรษที่ผ่านมา การเติบโตในเอเชียมีส่วนสำคัญในการเพิ่มคาร์บอนทั่วโลก เห็นได้ชัดเจนจากทั้งมลพิษทางอากาศและการสูญเสียความหลากหลายทางชีวภาพ
ภูมิภาคเอเชียไม่สามารถแก้ไขปัญหานี้โดยลำพัง Stephen Bird แนะนำให้ประเทศเศรษฐกิจหลักหาวิธีแยกการเติบโตทางเศรษฐกิจออกจากเชื้อเพลิงฟอสซิล และนำเป้าหมาย ‘คาร์บอนเป็นศูนย์’ มาใช้
อ้างอิง: https://www.cnbc.com/2022/05/31/indian-and-chinese-stock-markets-could-grow-fourfold-by-2050-abrdn-ceo-says.html  
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
ตลาดหุ้นจีน
ตลาดหุ้นอินเดีย
หุ้นจีน
หุ้นอินเดีย
อินเดีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA